*Likumprojekts*

**Grozījumi Latvijas Republikas valsts robežas likumā**

Izdarīt Latvijas Republikas valsts robežas likumā (Latvijas Vēstnesis,  2009, 189. nr.; 2012, 28. nr.; 2013, 118. nr.; 2015, 245. nr.; 2017, 21. nr.; 2018, 65. nr.; 2019, 225., 248A. nr.) šādus grozījumus:

1. 13. pantā:

papildināt pantu ar 2.1 un 2.2 daļu šādā redakcijā:

“(21) Vietās, kur valsts robežas joslu gar upi, strautu vai kanālu nevar noteikt atbilstoši šā panta otrajai daļai dabisku šķēršļu (applūstoša vai pārpurvota teritorija, stāvkrasts) dēļ, valsts robežas joslu nenosaka, bet, ja konkrētā valsts robežas posmā citā veidā pie ārējās robežas nav iespējams nodrošināt robežapsardzības sistēmas pastāvēšanai nepieciešamos apstākļus, var ierīkot patrulēšanas joslu. Patrulēšanas joslu var ierīkot arī gar ezeru, purvu un citām ūdenstilpēm, ja konkrētā valsts robežas posmā citā veidā pie ārējās robežas nav iespējams nodrošināt robežapsardzības sistēmas pastāvēšanai nepieciešamos apstākļus. Patrulēšanas joslu ierīko pēc iespējas tuvāk valsts robežai.

(22) Ja no patrulēšanas joslas nav redzama valsts robeža, teritorijā starp patrulēšanas joslu un valsts robežu vai ūdensteces krotes vai krasta līniju var ierīkot robežzīmju uzraudzības joslu.”;

izteikt 3.1 daļu šādā redakcijā:

“(31) Valsts robežas joslas, patrulēšanas joslas un robežzīmju uzraudzības joslas iekārtošanas un uzturēšanas prasības nosaka Ministru kabinets.”

aizstāt ceturtajā daļā vārdus “valsts robežas joslā” ar vārdiem “valsts robežas joslā un patrulēšanas joslā”.

1. Papildināt 31. panta trešās daļas 1. punktu pēc vārdiem “valsts robežas joslas” ar vārdiem “patrulēšanas joslas, robežzīmju uzraudzības joslas”.

Iekšlietu ministrs S. Ģirģens

Vīza: valsts sekretārs D. Trofimovs